ซอยนี้ปัญหาคือการจอดรถกีดขวางตั้งแต่ปากซอย มาถึงกลางซอย โดยเอาของมาวางตั้งจองเป็นของตนเอง ใช้วิธีแบบนี้เป็นสิบๆปี ทำให้การเข้าออกซอยหลายครั้งติดขัดลำบาก เสี่ยงต่ออุบัติเหตุมานาน

รวมถึงบ้านปากซอย ที่มีต้นไม้เยอะๆตั้งเป็นร้านขายต้นไม้ มักให้อาหารนกพิราบ และแมวโดยวางถาด หรืออาหารตั้งแต่ปากซอย จนถึงกลางซอย

รถคันสีแดงในภาพเป็นของบ้านเลขที่ 61 ซอยประชาราษฎร์บำเพ็ญ 24 มีลูกน้องเคยขับ แต่อยู่ๆเอามาจอดทิ้งไว้ร่วม 10 ปี ไม่มีการเอาไปซ่อมแซมหรือกำจัด ถอดป้ายทะเบียนออก จอดตาย เป็นที่วางถาดอาหารและน้ำให้แมว และนกพิราบของบ้านปากซอยที่ขายต้นไม้ข้างต้น

ทำให้นกพิราบในระแวกนี้เพิ่มขึ้นเรื่อยๆ เป็นปัญหาทั้งขี้นกที่มาขี้ใส่ภายในบ้าน และครัวเรือน ต้นไม้ใบหญ้าและขยะวางขวางตามแนวรั้วข้างดังกล่าว และมีการลักลอบทิ้งขยะทำให้เหม็นเน่าเป็นช่วงๆ ไม่สะอาดดังเคย

บ้านที่รถกระบะสีแดงจอดอยู่ ก็คือบ้านหลังที่เป็นเจ้าของรถคันแดง คนงานเป็นชาวเนปาลเห็นตรงนั้นมีช่อง ก็มักทิ้งขยะทั้งแห้งแลเเปียกเน่าลงมาตามช่องดังกล่าวเสมอ

ส่วนที่ต้องการแก้ไข คืออยากให้จัดระเบียบซอยนี้ใหม่ ไม่ให้จองพื้นที่สาธารณะเป็นส่วนตัวอย่างที่ทำมาเป็นหลายสิบปี และลากรถคันแดงออกไปกำจัด เพราะนานมากแล้ว ให้มีการรับผิดชอบจากบ้านเจ้าของทรัพย์สินดังกล่าว ทั้งรถตลอดซอย และรถที่เอามาจอดตาย

กำจัดนกพิราบไม่ให้มาอาศัยบริเวณนี้ เพราะแต่เดิมไม่เคยมี นกมาเพราะคนให้อาหารเท่านั้น ให้มาเป็นสิบปี แปะป้ายเตือน หรือบอกกล่าวแล้วไม่รับฟัง

ปัญหาดังกล่าวทั้งหมด แจ้งเขตห้วยขวางหลายรอบแล้ว ไม่เคยมีใครเข้ามาตรวจสอบหรือแก้ไข และล่าสุดไม่สามารถติดต่อเขตได้ จึงต้องมาแจ้งทางนี้